Den autonome kokkeskole –
Et gastronomisk mødested med mange muligheder henvendt til firmaer – grupper –
Arrangementer og private fester.
Primært er det sociale samvær og fællesskabet bindeleddet mellem udfordringerne og måltidets nydelse. Hele forløbet er en icebreaker som bringer dynamik og intensitet frem i deltagerne. Styrker og udvider dialogen i gruppen både under kokkeskolen men også fremadrettet. Mange kunder har brugt den autonome kokkeskole til at styrke relationer eller ryste grupper sammen.. brylupper, fødselsdage eller julefrokoster har ofte fået en kickstart og et sjovt tvist med gæsterne i den autonome kokkeskoles trygge men specielle hænder.
Den autonome kokkeskole er perfekt for grupper som ønsker en underholdende og sjov aften,
Hvor deltagerne rystes sammen og får mulighed for at mødes i hyggelige rammer.
Nogle vælger at flette daglige problemstillinger eller udfordringer ind i forløbet.Den autonome kokkeskole er fleksibel og kan derfor tilpasses specielle behov og hjælpe med at få belyst de udfordringer der måtte være. Joachim Randrup har mange års erfaring med catering til og serviceret teams i proces. Ofte får vi tilsendt et oplæg for kurset med beskrivelser af hvilke formål og forventninger der måtte være , samt med specifikke ønsker og temaer der skal vægtes. Hvis nødvendigt kan der sættes møde op under planlægningsprocessen af kurset.
Cucina-autonoma har i 20 år været et lille nichekøkken som har påtaget sig store og udfordrende opgaver for en lang række af landets små, store og største virksomheder og er vant til at begå sig med internationale kunder. Niveauet er højt men tilgængeligt for alle deltagere. Den Autonome kokkeskole ser frem til at møde jer i køkkenet.